Leonard Uaytinq

Leonard Con Uaytinq (ing. Leonard John Whiting) — Böyük Britaniya aktyoru.

 Həyatı 

Leonard Uaytinq 30 iyun 1950-ci ildə Londonun İslinqton rayonunda anadan olmuşdur. O, Artur Leonard Uaytinq və Marqaret (Peqqi) Coys Uaytinqin (Sallivan) ailəsində doğulmuşdu. Beləcə Leonardın əsli həm ingilis, həm irland və müəyyən qədər də qaraçı sayılırdı .

Londonun Kamden rayonunda yerləşən "St.Richard of Chichester" kollecində təhsil almış və "Romeo və Cülyetta" filminə dəvəti ilə bağlı həmin kolleci iki həftəyə bitirmişdir.

Leonard öz karyerasını hələ 11 yaşında müğənni kimi başlamışdı. Leonardın xüsusi səs imkanları onu Londonun şimalında yerləşən katolik kilsəsinin xoruna gətirib çıxarır. O, həmin xorda uşaqlar arasında ilk soprano səsə malik şəxs idi. 13 yaşında isə ona teatrda gedən "Oliver!" müziklində rol almaq nəsib olur .

Onun çəkildiyi birinci film "Dik Törpin haqqında əfsanə" (1965) olur. Elə həmin ildə Leonard Milli teatrın truppasına dəvət alır. O, Lourens Olivyenin çəkildiyi "Məhəbbət üçün məhəbbət" filmində mahnı ifa edir.

1967-1968-ci illərdə rejissor Franko Zeffirelli 3 aylıq seçimlərdən sonra Romeo roluna olan 300 namizədin arasından məhz Leonard Uaytinqi seçir. Britaniyalı aktyorun ifasındakı Romeo obrazı dünya tamaşaçılarə tərəfindən yüksək səviyyədə qarşılanır. Bu rola görə aktyor 1969-cu ildə "Qızıl qlobus" nominasiyasında "İlin yeni ulduzu – aktyor" mükafatını alır.

1960-cı illərin sonu, 1970-ci illərin əvvəllərində Leonard daha 7 filmdə çəkilməyə nail olur.

 Filmoqrafiya 

İl Azərbaycanca adı  Orijinal adı  Rol1965  Dik Törpin haqqında əfsanə  The Legend of Young Dick Turpin  Cimmi1968  Romeo və Cülyetta  Romeo and Juliet  Romeo1969  Cakomo Kazanovanın uşaqlığı və ilk təcrübəsi  Childhood and first experiences of Giacomo Casanova  Cakomo Cirolamo Kazanova1970  Dünənki günə "Salam" de  Say Hello to Yesterday  oğlan1973  Frankenşteyn: doğru əhvalat  Frankenstein: The True Story  Frankenşteyn1974  Reyçelin kişisi  Rachel’s Man  Ceykob1990  Xəyal daşı  The Dreamstone  Urpqor2015  Sosial intihar  Social Suicide  Culiyanın atası

 İstinadlar 
 .

 Xarici keçidlər 



Kateqoriya:Britaniya aktyorları
Kateqoriya:30 iyunda doğulanlar
Kateqoriya:1950-ci ildə doğulanlar
Kateqoriya:Londonda doğulanlar